‎(ตอนนี้บันทึกไว้ ‎ก่อนเหตุโรคระบาดใหญ่โควิด-19)
‎(นิสัยขี้รำคาญของผมไม่เคยเลือนหาย - เดฟ)
‎(ลอสแอนเจลิส)
‎ฉันไม่ได้เข้าร้านแบบนี้นานมากแล้ว
‎ผมชอบร้านซีวีเอสมาก
‎ผมมาร้านซีวีเอส เพราะผมเคยถ่ายรายการหนึ่ง
‎แล้วร้านนี้ทำให้ผมรู้สึก...
‎เดี๋ยวนะ นี่ รอก่อน
‎- ดูนี่ เหมือนเราออกทีวี ‎- ใช่
‎ไง ทุกคน เดี๋ยวเรากลับมา
‎(ผลงานซีรีส์จาก NETFLIX)
‎ทุกท่านคะ เชิญพบกับเดวิด เลตเทอร์แมน
‎สบายดีมั้ย
‎ขอบคุณมากครับ ขอบคุณ เชิญนั่ง
‎ดีใจที่เจอกันครับ ใครเคยมาที่นี่บ้าง
‎เรามาที่อเล็กซ์ครั้งที่สองแล้ว ‎คุณผู้หญิงเคยมาที่นี่เหรอครับ
‎ดีครับ มีคนมาสาย โอ้ ให้ตายสิ
‎บนตั๋วไม่มีเวลาแสดงบอกไว้เรอะ เชิญนั่ง
‎เอาละ เลิกมองพวกเขาซะที
‎ข้อดีของการมีส่วนในรายการนี้
‎คือการได้รู้เรื่องที่ผมยังรู้ไม่กระจ่าง
‎และคืนนี้มีหลายอย่างมากให้เราเรียนรู้ครับ
‎ผมตื่นเต้นมากและกลัวนิดหน่อย
‎แขกผู้มีเกียรติทุกท่าน ขอเสียงต้อนรับ ‎คิมเบอร์ลี โนเอล คาร์เดเชียน เวสต์
‎ไง
‎- ขอบคุณที่เชิญฉันมาค่ะ ‎- ขอบคุณมากครับที่มา
‎- สบายดีมั้ยครับ ‎- ดีค่ะ
‎คุณทำเหรอ
‎- เปียน่ะเหรอคะ ‎- ใช่
‎ไม่ค่ะ
‎ไม่ ฉันถักเปียไม่เป็น
‎แต่มีคนทำให้คุณ
‎มีคนตัดผมของตัวเองมาให้ฉันทำเปียยาวค่ะ
‎แล้วยังไงครับ ใช้เทปกาวสองหน้าเหรอ
‎ไม่ค่ะ มันมีเหมือนตะขอเกี่ยวข้างใน
‎แล้วก็เอากาวทาบริเวณนั้น
‎- ไม่จริง ‎- ค่ะ มัน...
‎แล้วผมจริงของฉันก็ถักรวมไปในนั้นด้วย
‎ว้าว
‎น่าทึ่งมาก แต่ทีนี้งานของผมมีแค่ถาม
‎คำถามแรก ถูกกฎหมายมั้ย
‎ถูกกฎหมายค่ะ
‎ขอถามได้มั้ยครับว่าราคาเท่าไหร่
‎คือฉันจำได้ว่าฉันโพสต์ในอินสตาแกรมขอซื้อ
‎ว้าว
‎ขอซื้อผมที่ยาวมากๆ โพสต์เดียวในอินสตาแกรม
‎สรุปว่าสิ่งที่เราเห็นอยู่นี้มีราคาเท่าไหร่
‎สักสองแสนห้าหมื่นเหรียญมั้ย
‎ล้อเล่นค่ะ
‎ฉันไม่คุยเรื่องเงิน
‎ฉันว่าบางครั้งมันก็ไม่เหมาะสม
‎แต่ผมจะทำอะไรได้บ้างถึงจะมีผมยาวมากๆ ได้
‎- ดูเหมือนคุณก็มีเยอะนะ พอแล้ว ‎- โอ้ เหรอ ผมลืมเรื่องนี้อยู่เรื่อย
‎- ผมย้ายนี่ไปเป็นผมได้ตลอดนี่ ‎- ได้เลย
‎- เหมือนผมกำลังไว้ผมสำรอง ‎- ถ้ามันง่ายขนาดนั้นนะ
‎หลายปีก่อน ผม... คงไม่ใช่ผมคนเดียวด้วย
‎ที่เคยล้อเรื่องคุณกับรายการของคุณ
‎เพราะตอนนั้นผมไม่รู้
‎และเป็นงานของผมด้วย ‎ที่จะยิงมุขตลกกับเรื่องต่างๆ
‎- ทุกคนทำกัน ‎- ค่ะ
‎มาถึงตรงนี้ ตอนนี้เราไม่หัวเราะละ
‎- เพราะความสำเร็จ... ‎- ค่ะ
‎แล้วอีกอย่าง ความดังเพราะบารมีครอบครัว
‎ผมไม่เคยเห็นด้วยเลย
‎เพราะมันเป็นรายการทีวี
‎แล้วการเป็นหนึ่งในดาราของรายการทีวีนั้น
‎ถ้าคุณไม่มีคุณสมบัติของดารา ‎รายการนั้นคงไม่มีทางดัง
‎คุณคงไม่ได้มาออกอากาศอยู่ตรงนี้ ‎คงเป็นคนอื่นไปแล้ว
‎ส่วนประเด็นดังเพราะบารมีพ่อแม่ ‎ผมคิดมาตลอดว่าไร้ค่า
‎- ผมไม่เคยให้ค่า ‎- ค่ะ
‎ฉันไม่เข้าใจเรื่องนี้เหมือนกัน ‎เพราะฉันคิดเสมอว่า...
‎คือการแสดงนี่ยากนะ ฉันแสดงไม่เป็น
‎คือเราต้องแสดงเป็นตัวละครนั้นไง
‎ทีนี้ถ้ามีคนไม่ชอบหนังเรื่องนั้น ไม่ชอบตัวละครนั้น
‎ไม่เป็นไร
‎แต่ผู้ชมต้องชอบเราที่เป็นเราสิ
‎สำหรับฉัน นั่นมันเป็นงานที่ยากกว่านะ ‎"จะให้คนดูมีส่วนร่วมในชีวิตเรายังไง"
‎- เราต้องดังจากการเป็นตัวเองสิ ‎- เป็นตัวคุณเอง
‎เราตกลงกันตั้งแต่แรก
‎ว่าเราต้องเปิดเผยทุกอย่าง ‎เราต้องเป็นตัวเราเอง
‎ในกรณีของเรา สิ่งที่แตกต่างจริงๆ คือ
‎ปกติแล้วในครอบครัวหนึ่ง
‎จะมีคนเดียวที่ออกมาทำงาน
‎แต่ฉันต้องเจอทุกเรื่องร่วมกับทุกคนในครอบครัว
‎พร้อมกัน
‎ถ้าช่อง อี! ส่งเราเดินทางไปทั่วโลก
‎ซึ่งการที่เราอยู่ด้วยกัน...
‎ผมทำงานให้ซีบีเอสมา 20 ปี ‎พวกเขาไม่เคยส่งผมไปไหนเลย
‎ผมแก่กว่าคุณสองเท่า
‎เรื่องนี้ผมคงไม่ต้องบอกก็เห็น
‎แต่... เรื่องราวที่ร้อยเรียง ‎เป็นชีวิตของเรา...
‎อาจจะมีสักเจ็ดเรื่อง แปด เก้า สิบเรื่อง
‎กว่าจะเป็นชีวิตของคนหนึ่ง
‎คุณพ่อของคุณเป็นทนายแต่ไม่ได้ว่าความ
‎เขาอยู่ในวงการดนตรีค่ะ
‎ต่อมาพ่อกลับมาว่าความ ‎ให้เพื่อนของเขา ให้โอเจ
‎ในคดีนั้นซึ่ง...
‎ผมต้องขอขัดจังหวะคุณตรงนี้ ‎เขา... โอเจเป็นพ่อทูนหัวของคุณ
‎เพื่อนสนิทมากของครอบครัว เราเรียกลุงโอเจ
‎โอเค เขาไม่ใช่พ่อทูนหัวของคุณ เขาคือลุงโอเจ
‎เพื่อนสนิทของคุณพ่อคุณ
‎- ค่ะ และ... ‎- คุณแม่ของคุณเป็นเพื่อนสนิทกับนิโคล
‎ค่ะ หนึ่งสัปดาห์ก่อนเกิดเหตุ
‎เราไปทริปในเม็กซิโกพร้อมหน้าสองครอบครัว
‎เรากับครอบครัวซิมป์สัน
‎พอเกิดเรื่องนี้ขึ้นหลังจากนั้นมันเลยนึกไม่ถึง
‎แต่ว่า การมี...
‎พ่อเข้าข้างฝ่ายหนึ่ง
‎และแม่เข้าข้างฝ่ายตรงข้าม
‎คือฉันจำได้ว่าฉันรับโทรศัพท์
‎เรากำลังทานมื้อค่ำกันพร้อมหน้า
‎แล้วฉันก็รับโทรศัพท์ เป็นสายจากคุก
‎โอเจโทรมา
‎ฉันยื่นโทรศัพท์ให้แม่เพราะเขาอยากคุยกับแม่
‎นั่นแหละที่ฉันจำได้ว่าทำให้ ‎พ่อแม่เข้าไปยุ่งกับเรื่องนี้
‎ทีนี้อย่างที่รู้ แม่ของฉัน ‎มีความเห็นกับเรื่องนี้ชัดเจนที่สุด
‎- เธอคิดหรือรู้สึกยังไงครับ ‎- คือแม่น่ะ...
‎เชื่อว่า...
‎เพื่อนของแม่โดนเขาฆ่า
‎ซึ่งเป็นเรื่องที่แม่สะเทือนใจมาก
‎จากนั้นเราก็ไปที่บ้านของพ่อ ‎ซึ่งสถานการณ์ที่นั่นเป็นคนละเรื่องเลย
‎เราพบ จอห์นนี่ โคชราน ‎โรเบิร์ต ชาพิโร่ แล้วก็พ่อของฉัน ครบทีม
‎แล้วเราก็ไม่รู้จะเชื่ออะไร ‎หรือเข้าข้างใคร เรายังเด็ก
‎เพราะเราไม่อยากทำให้พ่อหรือแม่เสียใจ
‎แล้ววันหนึ่งพ่อของฉันก็พาเราไปที่ศาลด้วย
‎พ่อไปรับเราที่โรงเรียน ไม่ได้บอกให้แม่ของฉันรู้
‎ฉันจำได้ว่าแม่กำลังนั่งอยู่กับพ่อแม่ของนิโคล
‎ส่วนฉันกับคอร์ทนี่ย์นั่งอยู่ด้านหลังโอเจ
‎แล้วเราก็มองไปที่แม่ของฉัน
‎แม่ก็ส่งสายตาพิฆาตมาให้เราประมาณว่า
‎"พวกเธอโดดเรียนมาทำไม มาทำอะไรตรงนี้"
‎ฉันกับคอร์ทนี่ย์ก็บอกกันว่า ‎"มองตรงไปข้างหน้า อย่ามองแม่"
‎เรื่องนี้ทำให้ครอบครัวเราแตกแยกกันก็ว่าได้ ‎ตลอดการพิจารณาคดีนั้น
‎แล้วคุณอายุ 13 ใช่มั้ยตอนเกิดเรื่อง
‎ค่ะ สิบสาม สิบสี่ปี
‎ฉันจำได้ชัดเจนว่า ‎กลับจากโรงเรียนก็มาดูการตัดสิน
‎แล้วพ่อก็โทรหาเราหลังจากนั้นบอกว่า
‎"พระเจ้าช่วย เอาละ ไปเจอเรา ‎ที่บ้านลุงโอเจ ทุกคนจะไปรวมกันที่นั่น"
‎ฉันกับคอร์ทนี่ย์ก็ไปที่นั่น
‎ฉันคงบอกไปแล้วว่าตอนนั้นฉันอายุ 14 ‎แต่พ่อให้ฉันขับรถไปเอง
‎ฉันจอดรถที่หน้าประตูตอนกลับถึงบ้าน
‎มีตากล้องเยอะมากรออยู่หน้าบ้าน
‎ต่อมาภาพในคืนนั้นก็ลงฮาร์ด ก๊อปปี้
‎พาดหัวว่า "ชู้รักของ ‎โรเบิร์ต คาร์เดเชียนไปหาเขาที่บ้าน"
‎ฉันถึงกับตกใจ "พระเจ้าช่วย"
‎ฉันไม่อยากเชื่อเลยว่าพวกเขากุเรื่องแบบนี้
‎ซึ่งนั่นเป็นครั้งแรกที่ฉันได้บทเรียนแท้จริงเรื่องสื่อ
‎เราอดไม่ได้ที่จะนึกถึง
‎โศกนาฏกรรมของชีวิตที่ถูกพรากไป
‎และครอบครัวของผู้จากไป
‎ตอนนี้คุณคิดยังไงเรื่องที่เขาผิดหรือบริสุทธิ์
‎ฉันไม่เคยแสดงออกเลยว่าฉันรู้สึกยังไงกับเรื่องนี้
‎เพราะฉันให้เกียรติลูกๆ ของเขา
‎และถ้าฉันต้องพูดบางอย่าง
‎ที่จะทำร้ายความรู้สึกของคนอื่นออกอากาศ
‎ถ้าไม่โดนลากเข้าคุกนะ
‎ฉันจะทำเมื่อต้องปกป้องตัวเอง ‎หรือคนในครอบครัว
‎ตอนคุณพ่อของคุณเสีย คุณอายุเท่าไหร่
‎ยี่สิบสองค่ะ
‎ยี่สิบสอง แน่นอนว่าเรื่องนี้สะเทือนคุณมาก
‎- ที่สุด ‎- เปลี่ยนทุกอย่าง
‎ค่ะ ฉันทำงานกับพ่อในตอนนั้น
‎ฉันได้เรียนรู้หลายอย่างจากพ่อ
‎พ่อของคุณเป็นทนาย ‎ตอนนี้คุณก็กำลังเรียนกฎหมาย
‎ง่ายไปมั้ยที่จะเชื่อมโยงสองเรื่องนี้
‎มันน่าสนใจจริงๆ ค่ะ
‎แน่นอนว่ามันเชื่อมโยงกับพ่อของฉัน
‎แต่เราโตมา
‎กับวิถีชีวิตที่อู้ฟู่มากในเบเวอร์ลี ฮิลส์
‎เราใช้ชีวิตหรูหรามาก
‎และแต่ก่อนน่ะ
‎ฉันไม่สนใจปัญหาของคนอื่นเลย
‎ต่อมาฉันก็เห็นทวีตของอลิซ จอห์นสัน
‎และรับรู้ความจริงที่ว่า
‎ใครคนหนึ่งทำผิดครั้งแรก
‎ข้อหายาเสพติดที่ไม่ได้ใหญ่โต
‎แต่ต้องโทษเท่ากับชาร์ล แมนสัน
‎ฉันว่ามันไม่มีเหตุผล
‎เธอไม่ได้ทำผิดรุนแรง
‎แต่โดนติดคุกตลอดชีวิต
‎ซึ่งมันสำคัญที่สุดสำหรับฉัน
‎ที่จะทำให้ทุกคนรับรู้เรื่องนี้
‎(ไม่ยุติธรรมเลย)
‎คิม คาร์เดเชียน เวสต์มาถึงที่ทำเนียบเมื่อวันพุธ
‎การประชุมในตึกเวสต์วิงที่โด่งดังมาก
‎ซึ่งเมื่อสองปีก่อนนี้เอง
‎ผมว่าคนอเมริกันส่วนใหญ่ ‎คงไม่เคยคิดฝันมาก่อนว่าจะได้เห็น
‎ประธานาธิบดีทรัมป์เร่งขั้นตอน
‎ตัดสินให้ผู้ต้องหาคดียาเสพติดพ้นโทษในวันนี้
‎โดยลดโทษจำคุกตลอดชีวิต ‎แก่คุณทวดคนหนึ่งจากแอละแบมา
‎หลังจากรับคำอุทธรณ์ ‎จากคิม คาร์เดเชียนเป็นการส่วนตัว
‎ทันใดนั้นทุกคนก็ติดต่อคุณ
‎มาจากทุกคุกในทุกรัฐเลยใช่มั้ย
‎ประมาณนั้นค่ะ
‎ทีนี้เราจะพูดเรื่องปฏิรูปการกำหนดโทษ
‎ฉันไม่อยากต้องพึ่งพาทนาย
‎คือฉันไปไหนจะมีทนายไปด้วยน่ะ
‎เพราะฉันไม่รู้เรื่องกฎหมาย ‎อย่างละเอียดใช่มั้ยล่ะ
‎ฉันอยากจัดการคดีด้วยตัวเอง
‎คุณเรียนกฎหมายหรือไม่ได้เรียนครับ
‎เรียกว่าการอ่านกฎหมายค่ะ อยู่ในแคลิฟอร์เนีย
‎มีอยู่สี่รัฐที่เราเรียนกฎหมายด้วยวิธีนี้
‎ที่ดังๆ ก็มีอับราฮัม ลินคอล์นที่เรียนวิธีนี้
‎มีผลตามกฎหมายค่ะ
‎บางครั้งหลายคนคงคิดว่า
‎เรียนที่บ้านก็แค่อยู่บ้าน
‎แต่เราต้องใช้เวลาเกือบ 20 ชม. ‎ต่อสัปดาห์อยู่ในห้องทำงาน
‎กับทนายที่ทำการฝึกสอนเรา
‎สอนเรื่องกฎหมาย ตั้งแต่กฎหมายละเมิด
‎ไปจนถึงขั้นตอนทางแพ่ง เราต้องเรียนทุกเรื่อง
‎จากนั้น พอจบหนึ่งปี
‎เราต้องสอบกฎหมายในแบบวันเดียวจบ
‎ซึ่งเรียกว่าการสอบกฎหมายวันเดียว ‎ซึ่งคุณต้องสอบให้ผ่าน
‎เท่ากับคุณประหยัดเวลาไปได้มาก
‎สี่ถึงห้าปี
‎ค่ะ
‎ทีนี้ เวลาคุณทำข้อสอบกฎหมาย คุณได้รับอนุญาต
‎- ให้เตรียมคำตอบเข้าไปได้ ‎- บางอย่างค่ะ
‎งั้นถ้าคุณรู้ว่าคำถามคืออะไร...
‎ผมไม่เป็นไร
‎ขอบคุณ เรียบร้อยดี
‎ผมชอบเข้ามาในนี้
‎แล้วประกาศดังๆ ว่าผมไม่สบาย
‎คือถ้าผมเห็นลูกค้าอยู่ในร้าน ผมจะบอกว่า
‎"ผมมีตุ่มหนองแดงๆ ขึ้นเหมือนใกล้จะแตก"
‎"คุณมีครีมทาบ้างมั้ย"
‎จากนั้นก็จะเหลือแต่ลูกค้าคือผมคนเดียวในร้าน
‎ฉันต้องมีปากกาที่สมบูรณ์แบบที่สุด
‎ฉันรู้ว่ามันฟังดูบ้าบอ
‎บางด้ามก็หมึกเยอะไป ฉันจะต้องลองทุกด้าม
‎- ยากที่... ‎- แกะเลย ลองดู
‎ไม่ใช่ของผมอยู่ดี
‎คุณจะต้องทำสอบนานแค่ไหน
‎- หนึ่งวันค่ะ มันเลยจะต้องใช้เวลา ‎- ผมเคยฝันแบบนี้
‎ผมกับคิม คาร์เดเชียนนั่งพื้นในร้านขายของ
‎ผมฝันซ้ำอีกครั้งแล้ว
‎มันต้องใช้เวลาหลายชั่วโมงเลย
‎- การสอบน่ะเหรอ ‎- ใช่ค่ะ ประมาณสิบชั่วโมง
‎ฉันเลยจำเป็นต้องมีปากกาที่เหมาะมือที่สุด
‎- คุณอยากให้ผมช่วยแกะมั้ย ‎- ค่ะ ขอบคุณ
‎ฉันจะเขียนชื่อของคุณ
‎เอาละ แต่แบบนี้น่ารักมาก
‎คุณอยาก... ลองนี่สิ อันนั้นอาจเหมือนกัน
‎ไม่เหมือนค่ะ ฉันบอกได้เลย
‎- เห็นมั้ยว่าด้ามนี้หมึกเยิ้ม ‎- โอ้ เปื้อนจริง
‎โอเค เดี๋ยว นี่แหละปากกาที่ฉันชอบ
‎- มันต่างกันตรงไหน ‎- แล้วแบตเตอรี่ล่ะ
‎- คุณต้องการแบตเตอรี่มั้ย ‎- ฉันคงไม่ต้องการค่ะ
‎คุณต้องใช้แบตเตอรี่ตลอดนี่
‎ไม่ใช่ ฉันไม่ชอบปากกาลูกกลิ้งเจล
‎พุ่งไปละนะ หลบ ระวัง
‎อีกอันก็รู้สึกจะหนากว่าหน่อย
‎ฉันคงเลือกอันที่เส้นหนากว่า
‎กำลังชอปปิ้งปากกาครับ
‎เรามาวัดความดันเลือดกันเถอะ สนมั้ย
‎- แต่มันสะอาดใช่ไหมเนี่ย ‎- ไม่หรอก
‎- ผม... รับรองได้ว่าไม่สะอาด ‎- ใช่
‎- เกิดอะไรขึ้น ‎- ได้ผลแล้วเหรอ
‎คุณทำเครื่องพังแล้ว
‎ขอความช่วยเหลือที่เครื่องวัดความดันหน่อยครับ
‎- โอ้ มาแล้ว ‎- มาแล้ว ดีมั้ยคะ
‎ครับ โอ้ อัตราเต้นหัวใจของคุณสูงนิดหน่อย
‎- ผมถือว่าเป็นเพราะผม ‎- ถามจริง
‎- และคุณตื่นเต้นที่กำลังออกทีวี ‎- ใช่เลย
‎เราได้ของที่ต้องการแล้วนะ
‎- ผมจะเอาแค่โอลด์สไปซ์ ‎- เชิญค่ะ
‎ดูสิ
‎คิวทิป 625 ก้าน แค่ห้าเหรียญ ถามจริง
‎โปรดทราบ ลูกค้าห้างซีวีเอส
‎วันนี้เป็นวันซื้อคิวทิปเหมือนแจกฟรี
‎อย่าลืมแวะหยิบคิวทิปห่อยักษ์กลับด้วย
‎แต่ข้อดีที่สุดของร้านซีวีเอสคือขนม
‎คุณรู้ใจผมจริง
‎- พระเจ้าช่วย ‎- เด็กๆ ชอบบาธบอม
‎ฉันจะซื้อไปตุนไว้ก่อน
‎นั่นแหละประเด็น ‎เรามาอยู่ตรงนี้เพราะเราคืออเมริกันชน
‎ทีนี้ เราได้ของที่คุณต้องการแล้วใช่มั้ย
‎ค่ะ เราต้องมีนาฬิกาพกพา
‎สอบเมื่อไหร่ครับ
‎ปลายมิถุนายน
‎ฉันจะปลีกวิเวกหกสัปดาห์เพื่อเตรียมตัว
‎นาฬิกาต้องมีขนาดสองคูณสองเท่านั้น
‎เป๊ะ ดี
‎คุณเคยสอบแบบนี้มากี่ครั้งแล้ว
‎ฉันฝึกทำข้อสอบมาเยอะมากแต่ยังไม่เคยสอบจริง
‎แสดงว่านี่คือการสอบจริงครั้งแรกของคุณ
‎- ค่ะ ‎- ขอให้โชคดี
‎- ผมขอให้คุณทำสำเร็จ ‎- ขอบคุณ
‎คุณอยากได้อะไรสำหรับตัวเอง ‎และครอบครัวในอีกสิบปีข้างหน้า
‎คุณอยากให้ชีวิตตอนนั้นเป็นยังไง คุณจะทำอะไร
‎ฉันหวังนะคะว่ารัฐบาลต่อๆ ไป
‎ที่ฉันจะทำงานด้วย ‎จะสนับสนุนกฎหมายลดหย่อนโทษ
‎แต่คุณรู้สึกไหมว่าสิ่งที่กำลังทำอยู่
‎ในนามของการปฏิรูป ‎ข้อกำหนดบทลงโทษผ่านรัฐบาลปัจจุบันนี้
‎มันทำให้สมดุลประชาธิปไตย
‎กลับมาอยู่รอดอีกครั้งได้เหรอ
‎คือฉันไม่เข้าใจสิ่งที่คุณพูดค่ะ
‎ขอบคุณ ขอบคุณมาก
‎- ผมก็ไม่แน่ใจเหมือนกัน ‎- ฉันยังเรียนไม่จบกฎหมาย
‎ผมจะลองอีกครั้ง
‎ผมชื่นชมกับสิ่งที่คุณกำลังทำอยู่
‎แต่มันไม่ได้ทำให้ผมรู้สึกดีขึ้นต่อรัฐบาลนี้เลย
‎ฉันเข้าใจค่ะ
‎ทีนี้ ขอถามคุณ คุณจะโหวตให้ใคร
‎ผมรู้ว่าผมจะโหวตให้ใคร
‎เชื่อสิ ทุกคนโทรหาฉันและบอกว่า
‎"อย่าริอ่านเหยียบเข้าไปในทำเนียบขาวเชียว
‎ไม่งั้นชื่อเสียงของเธอพังแน่"
‎ฉันก็บอกว่า "ฉันต้องเข้าไป
‎ไม่งั้นชีวิตของคนเหล่านี้ก็ไม่มีโอกาสสิ"
‎- เมื่อต้องเลือกชีวิตคนกับชื่อเสียงของฉัน ‎- ใช่
‎สำหรับฉัน...
‎แต่เข้าใจ งานที่คุณทำดีจริงๆ
‎เป็นพลังบวก
‎ที่ลดทอนพฤติกรรมที่ผมเห็นว่า ‎ไม่เหมาะสมของประธานาธิบดีได้
‎ฉันจดจ่อที่สุดกับเรื่องนี้
‎ซึ่งฉันขอบคุณรัฐบาลนี้จริงๆ
‎ที่พวกเขาทำการปฏิรูปคุก
‎ฉันเลยจะชื่นชมในสิ่งที่ควรชื่นชม
‎และฉันจะจดจ่อกับสิ่งที่ฉันรู้ว่าฉันทำได้
‎ซึ่งฉันทำได้แค่นั้น
‎ทำไมผมไม่รู้สึกแบบนี้นะ
‎คงเพราะผมไม่ใช่คนดีเหมือนคุณมั้ง
‎- ฉันว่าฉัน... ‎- ผมต้องหุบปากละ
‎คุณมีน้ำใจมากที่สละเวลามาที่นี่
‎เพราะผมรู้ว่าคุณเป็นผู้มีอิทธิพลและงานยุ่งมาก
‎แถมยังมีลูกสี่คนซึ่งมีอายุไม่ถึง...
‎- หกขวบ ‎- หกขวบ
‎ชีวิตแบบนี้เป็นยังไงครับเนี่ย ‎ตอนนี้เด็กๆ เป็นไงบ้าง
‎แทบจะเรียกได้ว่าวิเศษ สนุกและวุ่นมาก
‎เป็นความรู้สึกหัวหมุนที่ยอดเยี่ยมที่สุด
‎เหมือนชีวิตแบบที่ฉันเติบโตมาเลย
‎คือจากประสบการณ์ของผมเองในเรื่องนี้
‎ที่คุณมีและผมมี เหมือนพ่อแม่ทุกคนในโลกมี
‎คือมันเกินจินตนาการได้เลยว่า
‎ความกังวล ความห่วงใยสารพัด
‎ที่เรามีให้ลูกๆ น่ะ
‎- ใช่ ‎- มันไม่มีวันจบสิ้น
‎แต่มันสนุกมากจนเรายินดี ‎ให้ความสำคัญกับลูกมากกว่าสิ่งอื่นใด
‎ที่สุดค่ะ ฉันว่าเมื่อเรากลายเป็นแม่คน ‎เรา... เราคิดสารพัดอย่าง
‎โดยเฉพาะยุคสมัยนี้ เช่นว่า
‎"ลูกจะโอเคมั้ยที่โรงเรียน ‎จะเข้ากับทุกคนได้หรือเปล่า"
‎เราเพิ่งพาลูกสาวไปเรียนเต้นรำ
‎แล้วก็มีการประกวดเต้นรำซึ่ง อย่างที่รู้
‎"ลูกจะรู้สึกยังไงถ้าชนะ ‎ลูกจะรู้สึกยังไงถ้าไม่ชนะ"
‎เราห่วงไปหมดทุกอย่างมากๆ
‎แล้วเธอประกวดเต้นเป็นยังไงครับ
‎คานเยกับลูกชนะค่ะ น่าจะติดกันสองปีซ้อนแล้ว
‎- ดังนั้น... ‎- เดี๋ยวนะ
‎- นี่เป็นการประกวดเต้นคู่พ่อลูกเหรอ ‎- ค่ะ
‎ใช่แล้ว
‎แต่พ่อลูกซ้อมเต้นเพื่องานนี้
‎และออกแบบท่าเต้นเอง
‎งั้นก็หมดห่วงได้นิดหน่อย
‎- ใช่มั้ย ‎- ค่ะ
‎ว่าแต่ว่าช่วยแนะนำ ‎ให้ผมรู้จักทั้งครอบครัวหน่อยครับ
‎- เริ่มเลย ทุกคน ‎- หลานๆ ด้วยเหรอ
‎ทุกคนในครอบครัวครับ
‎- เด็กสุดไปแก่สุดนะ ‎- ยังไงก็ได้
‎- ผมจะรู้ได้ยังไง ‎- โอเค
‎ฉันมีซอม แปดเดือน
‎ชิคาโก สองขวบ เซนต์ สี่ขวบ
‎นอร์ธ หกขวบ ตัวฉัน 39 ปี คานเย
‎แล้วก็มีคอร์ทนี่ย์...
‎หลุดไปหลายคนแล้วเนี่ย
‎มีสก็อตต์ แล้วก็ลูกๆ ของพวกเขา ‎เมสัน เพเนโลปี และเรน
‎แล้วก็มีโคลอี้ เธอมีลูกสาวชื่อ ทรู
‎แล้วก็มีร็อบ เขามีลูกสาวชื่อ ดรีม
‎แล้วก็มีเคนดัลล์ซึ่งไม่มีลูก
‎แล้วก็มีไคลี่ มีลูกชื่อ สตอร์มี่
‎แล้วก็แม่ของฉัน คริส กับคุณยาย เอ็มเจ
‎ผมไม่ได้ยินชื่อ บรอดี้
‎แล้วก็ลูกๆ ของเคทลิน ‎ก็มีเบิร์ต แบรนดอน บรอดี้ และเคซี่
‎คุณพูดถึงเคทลิน เจนเนอร์
‎ซึ่งผมรู้จักในชื่อ บรูซ เจนเนอร์
‎เจ้าของเหรียญทองกรีฑาโอลิมปิกปี 76
‎และเป็นพ่อเลี้ยงของคุณ
‎ซึ่งตอนนี้คือ เคทลิน เจนเนอร์
‎เรื่องนี้มันเป็นมายังไงครับ
‎คือว่าบรูซน่ะเคยเป็นพ่อเลี้ยงที่ดีมากค่ะ
‎เขา... ชีวิตตอนนั้นดีมาก
‎จากนั้นพอฉันอายุ 26 ตอนนั้นแม่ฉันไปต่างเมือง
‎ฉันก็พักอยู่กับครอบครัวแม่
‎และ...
‎ฉันเดินเข้าไปในโรงรถ
‎เจอบรูซที่แต่งตัวเป็นหญิงเต็มตัว
‎ใส่วิก แต่งหน้า เดรส ส้นสูง เสื้อผ้าจัดเต็ม
‎นี่เป็นครั้งแรกที่คุณเห็นอะไรอย่างนี้เหรอ
‎ค่ะ
‎ฉันเดินผ่านเธอไปเลย...
‎เข้าไปในห้องนอนของฉัน ‎เก็บกระเป๋าอย่างรวดเร็ว
‎แล้วโทรหาคอร์ทนี่ย์ ‎บอกเธอว่า "ฉันต้องไปค้างบ้านเธอ"
‎เธอก็บอกว่า "พระเจ้าช่วย ‎เธอจับได้ว่าบรูซนอกใจใช่มั้ย"
‎ฉันก็บอก "เป็นอย่างนั้นก็ดีสิ"
‎"เดี๋ยวเจอกันนะ"
‎แล้วฉันก็ขับไปหาเธอ
‎เราเปิดคอมพิวเตอร์ หาข้อมูลประมาณว่า
‎"แบบนี้หมายถึงอะไร"
‎แล้วสิ่งเดียวที่เราเจอออนไลน์คือ
‎รายการหนึ่งของโอปราห์
‎เรื่องหญิงข้ามเพศ
‎ซึ่งเราก็ยังไม่เข้าใจนักว่ามันหมายถึงอะไร
‎จากนั้น บรูซก็โทรหาฉันและบอกว่า
‎"เธอพร้อมเมื่อไหร่ ฉันอยากนั่งคุยกับเธอ
‎แต่ระหว่างนี้อย่าบอกใคร"
‎"แม่ของเธอไม่รู้เรื่อง เขาต้องฆ่าฉันแน่"
‎ตอนนั้นน่าสับสนหน่อยๆ ค่ะ
‎เพราะเราทุกคนอยากอยู่เคียงข้าง ‎เป็นกำลังใจให้เธอ
‎แต่เราก็อยากเป็นกำลังใจให้แม่ของเราด้วย
‎ซึ่งจะต้องรับรู้ข่าวนี้ ‎ของคนที่แต่งงานด้วยมานาน 22 ปี
‎แม่เสียใจมาก
‎พวกเขามีลูกด้วยกัน
‎ซึ่งมันเป็นข่าวที่หนักหนามาก
‎เมื่อเรามารู้เรื่องนี้พร้อมคนทั้งโลก
‎แต่ฉันจำได้ว่าตอนฉันอายุ 30
‎เคทลินแวะมาหา เธอบอกว่า
‎"ฉันรู้สึกแบบนี้ตั้งแต่อายุสี่ขวบแล้ว"
‎และเพิ่งไม่นานนี้เองที่เธอ ‎พอจะยอมรับตัวเองได้มากขึ้น
‎แต่คิดถึงเรื่องนี้นะ ‎ผมไม่รู้ว่าตอนนั้นเธออายุเท่าไหร่
‎แต่การที่มีชีวิตคับข้องใจมาตลอดจนถึงจุดนั้น
‎เราไม่อยากให้เกิดกับชีวิตของใครเลย
‎แต่ฉันรู้สึกว่าเธอช่วยทำลายปราการ
‎และช่วยเปิดประตูกว้างสำหรับ ‎คนที่ไม่เคยเข้าใจเรื่องนี้จริงๆ
‎ความกล้าหาญและความเด็ดเดี่ยวนั้น ‎ซึ่งผมรู้เรื่องนี้จาก...
‎การที่ผมมีส่วนร่วมกับโรงเรียนของลูกชายผมเอง
‎การศึกษาเรื่องนี้ในสมัยนี้น่ะ
‎ก้าวหน้ากว่าเมื่อก่อนหลายปีแสง
‎สมัยเราเป็นเด็กนักเรียน
‎และแน่นอนว่าสมัยที่ผมอายุเท่านั้น ‎พวกเขาไม่สอนด้วยซ้ำ แต่...
‎มันเลยเป็นแรงสนับสนุนที่ดี
‎และต้องยกความดีความชอบให้เธอด้วย
‎เธอช่วยพัฒนาการศึกษาเรื่องนี้
‎ผมจะย้อนกลับไปที่เรื่องที่ผมว่าจะคุยด้วย
‎สมัยคุณยังเด็ก
‎แล้วคีพปิ้ง อัพ วิท เดอะ คาร์เดเชียน ‎กำลังจะเริ่ม
‎มีคลิปหนึ่งหลุดออกมา
‎ผมไม่รู้ว่าเป็นการทำผิดหรือไม่ ‎แต่ละเมิดสิทธิแน่นอน
‎ค่ะ
‎ผมว่าเรื่องนี้ต้องทำให้คุณเสียใจมากๆ
‎และอับอายมาก
‎- ไม่รู้สิ มันดูเหมือน... ‎- คือตอนนั้นฉันอายุ 20 ต้นๆ
‎ฉันคิดว่าทุกคนตัดสินใจ ‎ทำเรื่องงี่เง่าทั้งนั้นเมื่อยังเด็กแบบนั้น
‎คุณไม่ได้ทำอะไรผิดเลยเท่าที่ผมทราบ
‎มีคนนำเรื่องนี้ทำร้ายคุณ ‎และคุณรอดมาได้ ดังนั้น...
‎ค่ะ ฉันคิดว่าเพราะครอบครัวของฉันอีกนั่นแหละ
‎แม้แต่ยายของฉัน
‎ตอนที่เกิดเรื่องฉันหงุดหงิดโมโหมาก
‎แต่ฉันมียายอยู่ข้างๆ
‎ได้คุยกับยายเรื่องนี้ คุยกับแม่ของฉัน
‎ทุกคนเป็นกำลังใจให้ฉันมากๆ
‎ซึ่งนั่นแหละสิ่งสำคัญที่สุดสำหรับฉัน
‎และนั่นคือครั้งแรก
‎ที่เราเจอเรื่องที่
‎เป็นข่าวอื้อฉาวครั้งแรกของครอบครัว
‎ซึ่งการที่เรารอดผ่านมาได้ทุกครั้ง ‎ก็เพราะเรามีกันและกัน
‎ฉันมีครอบครัวประคับประคอง นั่นแหละสำคัญที่สุด
‎แต่ตอนที่ผมอายุเท่านั้น
‎ผมทำเรื่องน่าอายยาวเป็นหางว่าว
‎มากกว่าที่คุณจะเจอะเจอเป็นพันเท่าในชั่วชีวิตคุณ
‎เพราะผมเป็นไอ้งั่งจริงๆ
‎แถมเมาตลอด
‎ผมเลยเมาและทำเรื่องโง่เง่าตลอดเวลา
‎ซึ่งถ้าผมรู้นะ หรือมีระแคะระคายสักนิดว่า
‎คนรอบตัวผมไว้ใจไม่ได้
‎- ซึ่งเกิดขึ้นในกรณีนี้ ‎- ค่ะ
‎มันคงเหมือนการซ้ำเติม
‎แต่นึกถึงการใช้ชีวิตทุกวันนี้ซึ่งทุกคนมีมือถือสิคะ
‎ทุกคนมีกล้อง
‎คุณกินอาหารแบบสบายๆ ไม่ได้เลยจริงๆ
‎เพราะจะมีคนจ้องจะถ่ายรูปน่าอายของคุณอยู่
‎แถมผมไม่เคยเห็นตัวเองโป๊ด้วย
‎ไง ทุกคน
‎โอเค ทุกคน ฉันจะคอนทัวร์และไฮไลต์
‎ใส่ชุดที่เข้ากันให้คุณได้เห็น
‎ฉันชอบสีน้ำตาลมาก ฉันจะใส่สีน้ำตาล
‎ฉันจะพาพวกคุณชมตู้เย็นของฉัน
‎บาย จุ๊บๆ
‎ลูกๆ ชอบชุดที่แม่ซื้อมาให้จากไวโอมิงมั้ย
‎ชอบ
‎คุณโด่งดังมากในโซเชียลมีเดีย
‎ยอดผู้ติดตามอินสตาแกรมของคุณน่าตกใจ
‎น่าตกใจมากจริงๆ
‎เหมือนเป็นงานประจำสำหรับคุณเลยใช่มั้ย
‎- ค่ะ ‎- คุณโพสต์ลงอินสตาแกรมบ่อยแค่ไหน
‎อย่างน้อยวันละครั้ง
‎เราอยู่ในช่วงต้นของการเปลี่ยนผ่านน่ะ
‎จากสื่อทั่วไป
‎และวิธีที่เราจะทำสิ่งต่างๆ กับโซเชียลมีเดีย
‎แต่ฉันชอบมากค่ะที่ได้มีประสบการณ์รู้ว่าเป็นยังไง
‎ถ้าเราต้องร่วมงานกับเลโนและเลตเทอร์แมน
‎- ฉันจำได้... ‎- ต้อง
‎ไม่ใช่ต้องค่ะ เป็นเกียรติที่ได้ร่วมงาน
‎ไม่หรอก แต่ถ้าเราอยากพูดถึงสินค้า ‎และวางขายของ
‎- เราคงต้องสัมภาษณ์... ‎- นั่นสิ
‎แต่ที่ผมทึ่งมากกับเรื่องนี้คือโลกของผม
‎กับจำนวนผู้ชม
‎เมื่อเทียบกับยอดผู้ติดตามไอจีของคุณ
‎ถือว่าน้อยนิดมาก
‎ฉันหวังมากๆ ว่าคุณจะไม่ถือสาที่ฉันจะพูดนี้นะคะ
‎แต่ฉันบอกเคนดัลล์และไคลี่ก่อนมาที่นี่
‎"ฉันจะร่วมงานกับเลตเทอร์แมน"
‎พวกเขาก็ถามว่า "ใคร ยังไง"
‎คือว่า...
‎พวกเขาอยู่แต่กับโลกในโซเชียลมีเดียค่ะ
‎ส่วนสำหรับฉัน "อะไรนะ" ฉันดีใจมาก
‎เมื่อเดือนก่อน ผมเกือบสำลักติดคอตาย
‎คุณคุ้นเคยกับอินสตาแกรมดี
‎ค่ะ
‎คุณมียอดผู้ติดตามในอินสตาแกรมเท่าไหร่
‎- หนึ่งร้อยหกสิบสองล้าน ‎- หนึ่งร้อยหกสิบสองล้าน
‎ถ้าเราโพสรูปที่ตัดเล็บอันนี้ลงอินสตาแกรม ปัง
‎- มันคงขายดีเป็นเทน้ำเทท่าไปทั่วโลก ‎- อาจจะ
‎คือผมน่ะเพิ่งเปิดบัญชีอินสตาแกรม
‎- เหรอคะ ‎- ใช่
‎และผมติดตามอยู่หนึ่งคนซึ่งก็คือคุณ
‎- ไม่จริง ‎- ขอโทรศัพท์ของผมหน่อย
‎โยนมาเลย
‎- คุณมีอินสตาแกรมด้วย ‎- นี่ โยนมาอีกที
‎ให้ตายสิ
‎- ฉันรับของเก่งนะ ‎- โยนโทรศัพท์ให้ผมที
‎- รับนะ ฉันจะโยนให้คุณ ‎- เราเหมือนคนโง่กำลังเล่นเบสบอล
‎ผมจะเปิดอินสตาแกรมขึ้นมายังไง
‎นี่อะไรคะ ทำไมคุณต้องมี...
‎- นี่คือ... ‎- เหมือนประดับคริสต์มาสรอบโทรศัพท์
‎โทรศัพท์จริงๆ ของคุณเหรอคะ
‎- ใช่ ‎- ไม่จริงน่า
‎ทำไมโทรศัพท์ของคุณเป็นแบบนี้ ‎มันเหมือนของประกอบฉาก
‎- ไม่ใช่ คือ... ผมชอบสร้างสรรค์ ‎- ไม่จริง
‎ถ้าเราอยากเซลฟี่ เราต้อง... แบบเดิมๆ
‎ฮัลโหล ไง
‎- แน่ใจนะ ‎- ไม่รู้สิ
‎ไม่ใช่ มีปุ่มตรงนี้ที่ฉันเข้าไปกดไม่ได้
‎โอเค ไหนดูซิ
‎- นี่ คิม ‎- ได้แล้ว
‎ไม่เอาไหนเลย
‎- จริงด้วย ‎- มันดู...
‎- จริง ‎- เห็นด้วยง่ายจัง ขอบคุณ
‎คือฉันไม่เข้าใจจริงๆ
‎- เห็นความแตกต่างกับแสงไฟนี่มั้ย ‎- ต้องงี้สิ
‎- แจ๋วมาก ‎- โอเค แล้วฉันจะแอร์ดร็อปไปให้คุณ
‎คุณรู้จักแอร์ดร็อปใช่มั้ยคะ
‎- แน่นอน ‎- โอเค
‎อุ๊ยตาย คุณติดตามฉันจริงด้วย
‎โอ้โฮ
‎ผมอยากบอกคนดูว่า ‎"เพิ่งกลืนแบตเตอรี่ลงไป ทำไงดี"
‎ทีนี้ผมไม่อยากได้น่ะสิ ‎ผมไม่อยากให้คนมาเกลียดผม
‎ใช่
‎ผมไม่อยากโดนคนเกลียด
‎โอเค
‎คุณลองซิ
‎บอกคนอื่นว่าฉันเพิ่งกลืนแบตเตอรี่ลงไปเหรอ
‎- ใช่ ‎- บนไอจีของฉันเหรอ
‎ใช่ ดูซิว่าจะเป็นยังไง
‎- ต้องสนุกแน่ ‎- มันจะไปอยู่ในสตอรี่
‎เอาเลย
‎- ไง ทุกคน ‎- ไง ทุกคน ผมควรเข้าไปอยู่ด้วยมั้ย
‎- อยู่ก็ได้ ‎- โอเค
‎- เฮ่ ทุกคน ‎- ไง
‎เราคนหนึ่งเพิ่งกลืนแบตเตอรี่ลงไป ‎เราอยู่ที่ร้านซีวีเอส พวกคุณคิดว่าเป็นใคร
‎ที่เพิ่งกลืนแบตเตอรี่ ดับเบิลเอหนึ่งก้อน
‎มันจะมีปัญหาทางการแพทย์มั้ยนะ ไม่รู้สิ
‎แต่เราอยู่ที่นี่แล้ว เราปรึกษาเภสัชกรก็ได้
‎ถูกต้อง เราจะไปร้านขายยา
‎ไง ทุกคน
‎ไง ทุกคน ผมควรเข้าไปอยู่ด้วยมั้ย
‎- อยู่ก็ได้ ‎- สนุกจัง
‎โอ้ อยู่นี่ เห็นมั้ย
‎คุณรู้มั้ยว่าสมัยนี้ ‎เราถ่ายรูปติดพาสปอร์ตได้เองแล้ว
‎โทรศัพท์ของคุณถ่ายแล้วมีสีเขียวๆ เหมือนกรินช์
‎ผมเคยมีรายการทีวี
‎ผมเคยออกรายการทุกคืน ‎โดยมีผู้ติดตามประมาณ 300 คน
‎แต่ทุกคนเป็นสมาชิกในห้องส่ง
‎ทีนี้ แบบนี้ก็เหมือนไวรัล ใช่มั้ย
‎ผมเป็นห่วงว่าถ้าเด็กๆ ติดโซเชียลมีเดีย
‎มันจะทำให้พวกเขาไม่สามารถ ‎จ้องทีวีทั้งวันโดยไม่คิดอะไรเลย
‎คุณเคยโฆษณาสินค้าที่คุณไม่ได้สนใจจริง
‎แต่ทำเอาสนุกหรือเปล่า
‎ไม่ค่ะ ฉันใช้ของทุกชิ้นที่โฆษณา
‎ฉันจะมาแนวขัดแย้งกันเองมากๆ
‎คือฉันโฆษณาอาหารเสริมลดน้ำหนักแล้วก็...
‎คาร์ลส จูเนียร์
‎ฉันจะทำแบบนั้นไปพร้อมกัน
‎- คือว่ามัน... ฉัน... ‎- ว้าว
‎ผมจะเก็บภาพนี้ไว้
‎- เรายังต้องเขียนคำบรรยายของคุณ ‎- ใช่ บรรยาย
‎"ช่วยด้วย ผมกลืนแบตเตอรี่"
‎โพสลงไปแล้วดูซิว่า ‎จะมีรถพยาบาลมาที่นี่เร็วแค่ไหน
‎(ช่วยด้วย ผมกลืนแบตเตอรี่)
‎- คุณคิดว่ามันสายเกินไปสำหรับผมมั้ย ‎- บอกตรงๆ ก็นิดหน่อย
‎เพราะฉันคิดว่าคุณคงตามอินสตาแกรมไม่ทัน
‎ฉันถึงได้...
‎สำหรับผมนะ ยุ่งยากมากกับการใช้สิ่งเหล่านี้
‎นี่เรื่องจริงใช่มั้ย โทรศัพท์ของคุณจริงหรือเปล่า
‎- คือฉันไม่ได้... ‎- ให้ตายสิ
‎- มันไม่มีทางเลยที่จะกดตัวอักษรบางตัว ‎- เดี๋ยวนะ ตอนนี้ผมไม่สามารถ...
‎- มันพิมพ์ไม่ครบ ‎- โอเค
‎ศูนย์ไลค์
‎ใครไม่รู้ทำโทรศัพท์งี่เง่าของผมพัง
‎ปัจจุบัน เราสามารถเปิดตัวแบรนด์...
‎ใช่แล้ว ซึ่งคุณทำไปแล้ว แบรนด์ สคิมส์
‎- ค่ะ ‎- ผมต้องบอกตรงๆ ว่า
‎เพิ่งเดือนก่อนนี้เอง
‎ที่ผมเพิ่งรู้ว่ามีชุดกระชับสัดส่วนบนโลก
‎ผมไม่เคยรู้เลย และตอนนี้ก็ยัง... แต่เพิ่งรู้เนี่ย
‎ผมไม่เคยได้ยินมาก่อน ‎แล้วก็มีใครสักคนพูดชื่อ "สแปงซ์"
‎ผมก็บอกว่า "ไม่ ไม่ใช่สแปงซ์"
‎แต่คุณไปที่อินสตาแกรมถิ่นคุ้นเคยแล้วบอกว่า
‎"รู้อะไรมั้ย เด็กๆ ‎ทุกคนใส่ชุดกระชับสัดส่วนได้"
‎ขอบคุณมากๆ ที่ทุกคนมาร่วมงานนี้
‎ยินดีต้อนรับ
‎และภายในนาทีเดียว
‎คุณขายชุดกระชับสัดส่วนไปได้สักสี่ล้านชุด
‎เป็นแบบนั้นใช่ไหมครับ
‎- ประมาณนั้นค่ะ ‎- ว้าว
‎ว้าว
‎ขอผมเล่าเรื่องเล็กน้อยจากชีวิตของผมเองนะ
‎ไม่นานมานี้ ผมกับลูกชายไปเล่นสกีหิมะ
‎แล้วเราอยู่ห่างจากที่พักประมาณร้อยไมล์
‎ผมใส่ชุดชั้นในแบบขายาว
‎และด้วยวัยขนาดนี้ซึ่งผมมักจะต้อง...
‎เข้าห้องน้ำ
‎ใช่
‎มันเป็นไปไม่ได้เลยจริงๆ
‎ปัญหานี้มีพูดถึงมั้ยครับ
‎สำหรับผู้หญิงนะคะ
‎เราทำชุดกระชับสัดส่วนที่มีช่องให้ปัสสาวะได้
‎- เราคิดทำตั้งแต่วางขาย ‎- อะไรกัน เร็วสิ ขอเสียงดังๆ ครับ
‎แต่ฉันจะต้องบอกว่า
‎การทดสอบว่าจะทำช่องใหญ่หรือเล็กแค่ไหน
‎- เพื่อปัสสาวะได้ต้อง... ‎- โอเค
‎เป็นประสบการณ์ที่น่าสนใจมาก
‎ผมก็ว่างั้น
‎ตุลาคมปีที่แล้ว คาร์เดเชียน ‎ร่วมงานแฟชั่นวีคในปารีสกับพี่น้อง
‎และโดนปล้นเครื่องเพชรมูลค่าสิบล้านดอลลาร์
‎เธอเป็นไงบ้างคะ
‎คุณอยู่ในปารีส
‎เกิดการปล้น
‎ซึ่งจะพูดว่า "ปล้น"
‎ก็คงจะลดทอนความรุนแรงของฝันร้ายที่เกิดขึ้นไป
‎ค่ะ
‎- คุณคิดว่าตัวเองจะต้องตายแน่ ‎- ใช่
‎เรื่องนี้ผ่านมานานแค่ไหนแล้ว สามปีมั้ย
‎สามปีก่อนค่ะ ในงานแฟชั่นวีค
‎ฉันเตรียมเครื่องเพชรทั้งหมดไปด้วย ‎ซึ่งฉันไม่เคยทำมาก่อน
‎ฉันเอาสมบัติทั้งหมดที่มีใส่กล่องเครื่องเพชร
‎แล้วติดตัวไปด้วย ฉันคิดน่ะว่าฉันจะ...
‎"เราไปปารีสเชียวนะ ‎ฉันต้องเอาแต่ของสวยที่สุดไป"
‎แล้วหนึ่งสัปดาห์ก่อนหน้านั้น
‎คานเยเพิ่งซื้อแหวนวงใหม่ให้ฉัน
‎ซึ่งฉันตื่นเต้นมาก ภูมิใจมากด้วย
‎ฉันบันทึกวิดีโอและเอาไปอวดในโซเชียลมีเดีย
‎คานเยบินมาหาเลยเพราะเขาไม่ชอบชุดที่ฉันใส่
‎เขาเลยบินมาจัดหาเสื้อผ้าให้ฉัน
‎เดี๋ยวนะ คานเยบินมาจากที่ไหน
‎เขากำลังจัดทัวร์ในสหรัฐค่ะ
‎- ฉันจำไม่ได้แล้ว ‎- สักแห่ง
‎- บอยซี เขาอยู่ในบอยซี ‎- ค่ะ
‎ไอดา... ใช่ บอยซี
‎- เขาเห็นชุดที่คุณใส่... ‎- เขาเห็นชุดจากภาพนั้น
‎แล้วเขาก็บอกว่า "ผมจะบินไปหาเที่ยวบินต่อไป"
‎และ...
‎ไม่เอาน่า ทุกท่าน...
‎ถ้านี่ไม่ใช่รักแท้...
‎แล้วเกิดอะไรขึ้นครับ
‎ที่น่าสนใจมากคือ ฉัน คอร์ทนี่ย์ ‎สเตฟานี่ และซีโมน
‎เรากินมื้อเที่ยงกัน
‎ฉันกับเพื่อนกินมื้อเที่ยงในวันนั้น
‎แล้วเราคุยกันว่า ‎"ถ้าพวกเธอโดนปล้น จะทำยังไง"
‎"จะยอมให้ทรัพย์สินไปดีๆ มั้ย"
‎เราคุยเรื่องนั้นทำไม ประหลาดมากเลย
‎ฉันก็บอกว่า "ฉันคงบอกว่า เอาไปให้หมด
‎เอาไปเลย"
‎ไม่มีอะไรสำคัญหรอก
‎แล้วคืนนั้นเอง
‎คานเยก็กลับไปเพราะเขายังมีทัวร์
‎คอร์ทนี่ย์ก็ออกไปเที่ยวคลับ
‎ตอนนั้น เราเดินทางโดยมีบอดี้การ์ดคนเดียว
‎ฉันก็บอกว่า "เธอเอาบอดี้การ์ดไป ‎เพราะเธอจะไปข้างนอก"
‎ต่อมา สักประมาณตีสาม
‎ฉันได้ยินเสียงฝีเท้าหนักๆ ขึ้นบันไดมา
‎ฉันก็คิดว่าคอร์ทนี่ย์กับสเตฟานี่ ‎เพื่อนของฉันเมากลับมา
‎ก็เลยทำเสียงดังเอะอะ
‎ฉันเลยตะโกนเรียกพวกเขาสองสามครั้ง
‎แล้วฉันก็รู้สึกตัวละว่าพวกเขาไม่ตอบ
‎ตกใจทันทีเลย
‎ฉันรู้ละว่าเป็นคนอื่น
‎มีใครสักคนกำลังจะมาหาฉัน
‎รู้สึกได้เลยค่ะ
‎ฉันคว้าโทรศัพท์จะกด 91...
‎นั่นแหละ ฉันไม่รู้ว่าเบอร์ฉุกเฉินในปารีสคืออะไร
‎ไม่ใช่เบอร์นั้นแน่นอน
‎- แล้ว... ‎- พวกเขามีเบอร์ฉุกเฉินของเขาเอง
‎ฉันเลยโทรหาบอดี้การ์ดของฉัน
‎แต่ประตูเปิดผัวะ ตอนนั้นก็มีตำรวจเข้ามา
‎ตอนนั้นฉันคิดว่าเป็นตำรวจ ‎พวกเขาคว้าโทรศัพท์ฉัน
‎เอามันไป ฉันคิดว่าอย่างนั้นนะ
‎แสดงว่าโจรแต่งตัวเป็นตำรวจ
‎- ใช่ที่ผมเข้าใจนะ ‎- ค่ะ
‎- ใช่ ตำรวจใส่หน้ากาก ‎- มีกี่คนที่เข้ามาอยู่ในห้องกับคุณ
‎- สองคน ‎- แค่สองคน
‎แต่พวกเขาพาตัวพนักงานต้อนรับ ‎จากชั้นล่างมาด้วย เขาโดนใส่กุญแจมือ
‎โดนปืนจ่อหัวอยู่
‎แล้วพวกเขาก็พูดกัน ‎ตะคอกใส่ฉันเป็นภาษาฝรั่งเศส
‎ฉันก็ลุกขึ้นนั่งและ...
‎แล้วพวกเขาก็เอาแต่พูดว่า "แหวน"
‎ฉันตกใจมากน่ะ ฉันก็งงว่า "อะไร"
‎ฉันไม่เข้าใจอยู่เป็นนาทีเลย
‎แล้วคนหนึ่งก็ชี้ไปพูดไปว่า "แหวน"
‎ซึ่งฉันเก็บไว้ที่ลิ้นชักข้างเตียง
‎ฉันเลยยื่นแหวนของฉันให้เขา เขาก็คว้าตัวฉัน
‎ซึ่งตอนนั้นฉันใส่เสื้อคลุมตัวเดียว ‎ฉันไม่ได้ใส่อะไรข้างในเลย
‎ฉันไม่อยากร้องไห้
‎โอ้ ไม่
‎ไหวนะ
‎ฉันไม่อยากทำเครื่องสำอางเปื้อน
‎ไม่เป็นไร เครื่องสำอางยังอยู่ดี
‎โอเค
‎แล้วเขาก็คว้าตัวฉัน ดึงเข้าไปหาเขา
‎แต่ฉันไม่ได้ใส่อะไรข้างในเลยไง
‎ฉันก็คิดว่า "โอเค นี่แหละ ‎ฉันกำลังจะโดนข่มขืน"
‎"ยอมรับซะ มันกำลังจะเกิดขึ้น"
‎แบบว่า เหมือน...
‎"เตรียมตัวเตรียมใจน่ะ"
‎ฉันทำใจละ จากนั้น...
‎ฉันไม่รู้ว่าฉันร้องไห้ทำไม ‎ฉันเคยเล่าเรื่องนี้แล้วนี่
‎จากนั้นเขาก็จับฉันใส่กุญแจมือ ‎แล้วก็ใช้สายรัดกับเทปกาว
‎ฉันโดนเทปกาวปิดปากแล้วก็ปิดตา
‎ก่อนที่เขาจะปิดตาฉัน ฉันเห็น...
‎ก่อนที่เขาจะเอาเทปปิดตาฉันน่ะ ‎เพราะเขาทำแบบนั้นท้ายสุด เขา...
‎ฉันเห็นเขาเจอกล่องเครื่องเพชรของฉัน ‎เขาชูขึ้นแล้วร้องว่า "อะฮ้า"
‎ประมาณว่า "เราเจอแล้ว"
‎แต่ฉันเอาแต่จ้องหน้าพนักงานต้อนรับ ‎เพราะฉันไม่รู้ว่าเขาคือใคร
‎ฉันก็ถามว่า "เกิดอะไรขึ้น เราจะตายใช่มั้ย"
‎"บอกพวกเขาทีสิว่าฉันมีลูก"
‎"ฉันมีลูกเล็กนะ ฉันมีสามี ฉันมีครอบครัว"
‎"ฉันต้องกลับบ้านนะ"
‎"บอกให้เขาเอาของไป"
‎"ฉันจะไม่มีวันบอกว่าเคยเห็นหน้า"
‎"เอาของไปให้หมดเลย"
‎จากนั้น...
‎ฉันเห็นเขาเอาปืนเล็งมาที่ฉัน ‎ฉันก็คิดว่า "โอเค จบสิ้นละ"
‎ฉันก็เอาแต่คิดถึงคอร์ทนี่ย์
‎ฉันคิดแต่ว่าเธอจะกลับมาบ้าน ‎แล้วเจอฉันตายอยู่ในห้อง
‎ซึ่งเธอจะไม่มีวัน...
‎เธอจะขวัญเสียไปตลอดชีวิตแน่ถ้าเจอศพฉัน
‎เรานอนห้องเดียวกัน บนเตียงของเธอ
‎แต่ฉันก็คิดว่าชะตากรรมของฉันเป็นแบบนี้
‎จากนั้น ผู้ชายคนนี้ก็หยิบ...
‎เขาเอาแต่กระซิบบอกฉัน "ไม่เป็นไรหรอก"
‎ผู้ชายคนที่ไม่มีปืนน่ะ
‎เขาบอกว่า "ชู่ๆ ถ้าคุณชู่ๆ คุณโอเค"
‎เขาพูดอังกฤษแทบไม่ได้เลย แต่ฉันคิด
‎"โอเค หรือเขาจะส่งสัญญาณให้ฉัน"
‎เราคิดอะไรมากมายสารพัดน่ะค่ะ
‎และฉันดูมาหมดแล้ว ‎รายการสืบสวนสอบสวนจากทั่วโลก
‎ดังนั้นในเสี้ยววินาทีนั้นฉันก็เลย
‎จ้องตาเขา ดูว่าเขามีตาสีอะไร ผมสีอะไร
‎คือพยายามทำสิ่งที่ควรทำน่ะ
‎แล้วทุกคนก็ออกไป
‎ทุกคนออกไปหมดเลยและ...
‎เขาพยุงฉันขึ้นแล้วเอาฉันไปใส่ในอ่างน้ำ
‎จากนั้นเขาก็ดึงตัวฉันขึ้นอีกที ‎แล้วเอาไปวางบนพื้น แล้วหนีไป
‎ตำรวจนำกำลังบุกเข้าไปในอะพาร์ตเมนต์ ‎แห่งหนึ่งกลางปารีสและค้นบ้านในชนบทแห่งหนึ่ง
‎สัปดาห์นี้จับกุมผู้ต้องสงสัยได้ 17 คน
‎ผู้ต้องสงสัยส่วนใหญ่อยู่ในวัย 50 ‎คนหนึ่งอายุ 70 กว่าปี
‎ความที่มีหลายคนโดนจับจากเหตุนี้ ‎และฉันต้องอ่านคำสารภาพของทุกคน
‎ฉันเลยได้รู้ว่าพวกเขาติดตามฉัน
‎มานานสองปีแล้วจนกระทั่งก่อเหตุ
‎- โจรกลุ่มนี้ ‎- ค่ะ
‎ฉันเพิ่งรู้ว่าพวกเขาวางกำลังไว้ในลิฟต์
‎หน้าประตู มีคนขยับกล้องวงจรปิด
‎มีคนงัดประตู มีคนจอดรถรอหนี
‎คือพวกเขาทำงานเป็นทีม วางแผนการปล้น
‎แสดงว่านี่ไม่ใช่แค่ ‎"เรามาดูกันซิว่าเราจะได้ของมั้ย"
‎พวกเขาสารภาพว่าเคยลองแล้วในทริปก่อน
‎แต่คานเยอยู่ด้วย พวกเขาเลยไม่กล้า
‎จากนั้น ก็มีคนบอกว่าเห็นในโซเชียลมีเดีย
‎ว่าฉันมีแหวนวงใหม่ใหญ่มาก
‎อะไรกัน คือผม...
‎ผมไม่ขโมยเครื่องเพชร
‎- และผมไม่เคย... ‎- ดีแล้วค่ะ
‎ผมไม่เคยโดนปล้นเครื่องเพชร
‎สำหรับผมมองว่าของพวกนี้ ‎น่าจะกำจัดออกยากมากนะ
‎- คุณรู้ไหมว่าเท่าไหร่ที่... ‎- คุณคิดว่าอย่างนั้น
‎แต่ฉันแน่ใจว่าพวกเขาเอาของไปขายในตลาดมืด
‎แต่ตำรวจใช้วิธีการล่อซื้อขนานใหญ่
‎ทุกคนเลยโดนจับติดคุกและรอฟังคำพิพากษา
‎ทีนี้ ใช้เวลานานแค่ไหนครับ เพราะมีบางอย่าง
‎ที่ไม่สามารถวัดได้แน่นอน ‎เช่น ความตกใจ ความกลัว
‎และความขวัญเสีย ‎หลังเหตุร้ายเกิดขึ้นกับใครคนหนึ่ง
‎ซึ่งคุณเป็นบุคคลที่คนทั้งโลกรู้จัก
‎มียอดผู้ติดตามในโซเชียลมีเดียท่วมท้น
‎ฉันใช้เวลาเป็นปีกับการที่ฉัน...
‎วิตกจริตว่าจะมีคนรู้ที่อยู่ของฉัน
‎ฉันไม่อยากเข้าร้านอาหารด้วยซ้ำเพราะฉันคิดว่า
‎"ใครสักคนจะรู้ว่าฉันอยู่ร้านนี้ ‎พวกเขาจะถ่ายรูป ส่งต่อกัน
‎พวกเขาจะรู้ว่าบ้านของฉันเปิดโล่ง ‎รู้ว่าลูกๆ ของฉันอยู่ในบ้าน"
‎ฉันเลย...
‎กลัวทุกอย่างมากๆ
‎ฉันนอนไม่หลับจนกว่าจะมี...
‎บอดี้การ์ดสักครึ่งโหลเฝ้าบ้าน
‎ซึ่งกลายเป็นส่วนหนึ่งในชีวิตของฉันไปแล้ว ‎ก็ไม่เป็นไร
‎ทีนี้คำถามคือ "ไม่เป็นไรเหรอ"
‎ถ้าผมเจอแบบนี้ผมไม่โอเคเลย
‎นอกจากที่ร้องไห้นิดเดียวเมื่อกี้ ‎ฉันก็สบายดีทุกอย่าง
‎จริงๆ ค่ะ
‎ฉันจำได้ว่าโทรหาพี่น้องจากในรถ
‎เราโทรรวมสายคุยกัน ‎ฉันบอกว่า "ทุกคน ขอบคุณพระเจ้าที่เป็นฉันนะ"
‎"ฉันมีสติดีมาก
‎ถ้าเป็นพวกเธอ ชีวิตจบเห่ พังฉิบหาย
‎ไปตลอดชีวิตแน่"
‎คุณเข้มแข็งแม้จะไม่เกิดเรื่องความสูญเสีย
‎ขอบคุณพระเจ้าที่คุณรอด
‎ขอบคุณพระเจ้าที่ลูกๆ ของคุณ ‎ได้อยู่กับแม่คนนี้ และหลายอย่าง
‎มีคนเคยบอกคุณเหรอว่า ‎พูด "ฉิบหาย" ออกรายการนี้ได้
‎ขอโทษค่ะ ไม่มีค่ะ
‎ไม่มีใครเคยบอก...
‎ลงเน็ตฟลิกซ์นี่นา
‎ใช่ แต่พวกเขาบอกผมว่าพูดอะไรก็ได้ ‎ห้ามพูด "ฉิบหาย"
‎โอเค...
‎เป็นคำหยาบติดปากฉันน่ะ
‎แล้วคานเยน่ะ ซึ่งผมรู้จักนิดหน่อย
‎แล้วเด็กคนนี้ที่เก่งกาจ
‎ฉลาดมากๆ คนนี้
‎ใครหาเงินได้มากกว่ากัน
‎เขาค่ะ น่าจะ
‎- น่าจะเหรอ ‎- น่าจะ
‎ใกล้เคียงที่สุดซิ
‎เราหาได้เท่าๆ กัน
‎ตอบได้ดี
‎เราทั้งคู่โชคดีน่ะค่ะ เราประสบความสำเร็จ
‎ซึ่งฉันซาบซึ้งใจมาก
‎คุณจะทำได้ทั้งหมดนี้มั้ย ทุกอย่างที่คุณทำมาน่ะ
‎คุณจะทำได้มั้ยถ้าคุณมาจากซินซินนาติ
‎มันจะได้ผลออกมาแบบนี้มั้ย
‎คุณจะมาถึงขนาดนี้มั้ยถ้าไม่มีรายการ ‎คีพปิ้ง อัพ วิธ เดอะ คาร์เดเชียน
‎คุณจะมาถึงขนาดนี้มั้ย ‎ถ้าไม่ได้ทำงานเป็นสไตลิสต์ให้ปารีส ฮิลตัน
‎ผมไม่รู้หรอกว่าสไตลิสต์คืออะไร ‎ผมไม่รู้ว่าคุณได้งานนี้ยังไง
‎ไม่ว่าชีวิตของเราจะ
‎พ้นไปจากความเป็นรายการทีวีและหนังแค่ไหน
‎รายการนั้นคือเรา
‎ฉันรู้สึกหลายปีมานี้ เราพยายามพิสูจน์ว่าเราเจ๋ง
‎เราอยากดัง เราอยากได้สิ่งนี้
‎แต่ตอนนี้รายการนี้ทำให้เห็นว่าเราธรรมดา ‎เราเป็นเหมือนครอบครัวทั่วไป
‎ซึ่งมันเหมือน... พลิกกลับตาลปัตร
‎ผมมีหลายอย่างจะพูดตรงนี้
‎อย่างแรก ผมเพิ่งดูวิดีโอรายการ ‎ครอบครัวธรรมดาที่สุดของคุณ
‎คุณพาเราเดินชมตู้เย็นทั้ง 18 หลังของคุณ
‎ซึ่งผมพูดกับตัวเองว่า ‎"นี่ไม่ใช่ครอบครัวธรรมดาละ"
‎พวกเขาอยู่กับเรามาตลอด
‎ตั้งแต่สมัยที่ฉันแทบหาเงินจ่ายค่าเช่าคอนโดไม่ได้
‎เราคงไม่ใช่เราในวันนี้ถ้าไม่มีรายการ ‎คีพปิ้ง อัพ วิธ เดอะ คาร์เดเชียน
‎เราถึงได้ยังแบ่งปันชีวิตของเรา ‎ในตอนนี้ แม้ว่า...
‎ความเป็นจริงแล้ว ถ้าเราโพสลงโซเชียลมีเดีย
‎เรามีรายได้มากกว่าที่ได้ทั้งซีซั่นเสียอีก
‎นั่นคือตัวตนของเรา ‎มันทำให้เราอยู่ร่วมกันเป็นครอบครัว
‎จากความผิดหวังสารพัด ‎ความเจ็บปวดใจที่ผ่านมา
‎คุณมีทัศนคติที่ถูกต้องรับมือกับทุกอย่างได้
‎และยินดีด้วยกับทุกความสำเร็จของคุณ
‎และการที่คุณรอดผ่านปัญหาจนมีชีวิตที่น่าทึ่ง
‎ผมหวังว่านับแต่นี้ชีวิตคุณจะมีแต่เจริญก้าวหน้า
‎- ขอบคุณ ‎- ขอพระเจ้าอวยพร
‎- ขอบคุณมากค่ะ ‎- ขอบคุณ
‎โชคดีครับ
‎เป็นเกียรติมากครับ ยินดีมาก
‎ขอบคุณมาก ฝากความระลึกถึงคานเยด้วย
‎- ขอบคุณค่ะ ‎- ขอบคุณครับ
‎- ขอบคุณมาก ‎- คิม คาร์เดเชียนครับ ทุกท่าน
‎ดูสิ อะไรน่ะ หูฟังพร้อมไมค์เหรอ
‎นี่มันอะไรกัน
‎มันคืออะไร
‎ใช้กับโทรศัพท์ค่ะ
‎แต่ฉันว่ามันใช้กับโทรศัพท์ของคุณไม่ได้แน่
‎คำบรรยายโดย กิตติพล เอี่ยมกมล